Diari Oficial de la Generalitat Valenciana


Sumari del DOGV 4840, del 13-09-2004 (2004/8985)

ORDE d'1 de setembre de 2004, de la Conselleria de Benestar Social, per la qual es convoca el I Concurs de Redacció «En Família».
---------------------------------------------------------------------------------------------------------------------------------

### Dades del document

Número de DOGV
:   4840

Data del DOGV
:   13-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8985


Data del document
:   01-09-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * alumnat
    * alumne
    * família
    * distinció honorífica
    * premi cultural

ORDE d'1 de setembre de 2004, de la Conselleria de Benestar Social, per la qual es convoca el I Concurs de Redacció «En Família». [2004/F8985]
  
La Direcció General de Família, Menor i Adopcions és l'òrgan directiu de la Conselleria de Benestar Social, a qui li correspon, segons el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, entre altres funcions, les d'elaborar, promoure i executar les mesures per a assegurar una política integral en benefici de la família de la Comunitat Valenciana.
  
Este any es complix el desé aniversari de l'Any Internacional de la Família, proclamat per Nacions Unides. La celebració d'esta data té com a objectiu impulsar l'adopció de mesures a l'àmbit internacional a fi de millorar la condició de la família.
  
En este marc i en exercici de les seues funcions, la Direcció General de la Família, Menor i Adopcions està interessada a conéixer la visió que de la família i els seus vincles de relació entre els seus membres tenen els xiquets i els adolescents.
  
ORDENE
  
Article 1
  
És objecte de la present orde la convocatòria del I Concurs de Redacció «En Família», dirigit a xiquets i jóvens amb motiu de la celebració del desé aniversari de l'Any Internacional de la Família. S'aproven les bases per les quals es regirà la convocatòria, que figuren com a annex I de la present orde.
  
Article 2
  
El termini de presentació de sol·licituds començarà a partir de l'endemà de la publicació de la present convocatòria en el Diari Oficial de la Generalitat Valenciana i finalitzarà el 30 d'octubre de 2004.
  
Article 3
  
La quantitat màxima que ha d'aportar la Conselleria de Benestar Social per al finançament de la convocatòria d'esta orde serà de sis mil euros (6.000,00 €), a càrrec de l'aplicació pressupostària 19.18.09.2507.427.67.2, del Pressupost de Gastos de la Conselleria de Benestar Social de la Generalitat Valenciana per a l'exercici 2004.
  
El jurat podrà proposar que es deixe desert qualsevol dels premis, i no podrà recaure en la mateixa persona més d'un premi.
  
DISPOSICIONS FINALS
  
Primera
  
S'autoritza la subsecretària de la Conselleria de Benestar Social i a la diretora general de la Família, Menor i Adopcions perquè en l'àmbit de les seues competències, adopten les mesures necessàries per al desenvolupament i l'aplicació d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Segons establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que esgota la via administrativa, podrà ser recorreguda potestativament en reposició o bé es pot plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant la consellera de Benestar Social en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de presentar davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació:
  
València, 1 de setembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
1. Objecte
  
És objecte de la present orde la convocatòria del I Concurs de Redacció «En Família» dirigit a xiquets/es i jóvens amb motiu de la celebració del desé aniversari de l'Any Internacional de la Família.
  
2. Participants
  
Podran participar en este concurs xiquets/es o jóvens que estudien en qualsevol dels centres educatius de la Comunitat Valenciana i en els següents cursos, tots agrupats en les categories següents:
  
Categoria A: Alumnes de 5é i 6é de Primària.
  
Categoria B: Alumnes de 1r, 2n i 3r d'ESO.
  
Categoria C: Alumnes de 4t d'ESO, 1r i 2n de Batxiller i Formació Professional .
  
Categoria D: Alumnes d'educació especial fins als 18 anys.
  
Cada centre educatiu que pretenga prendre part en el concurs podrà presentar fins a dos treballs en cadascuna de les categories amunt indicades.
  
Els treballs podran ser en valencià o en castellà, indistintament, tot havent de realitzar els responsables de cada centre educatiu la selecció de les obres que s'han de presentar al concurs de la forma que consideren més convenient tenint en compte les edats dels concursants i les circumstàncies de cada centre.
  
Els treballs hauran de ser individuals, i rigorosament originals i inèdits en tota la seua extensió, llevat de les cites.
  
3. Condicions tècniques de les obres
  
El text presentat haurà de consistir en un article d'opinió, de forma que permeta conéixer els diferents punts de vista dels escolars sobre la figura de la família en general o sobre el seu entorn familiar en particular i les relacions entre els seus membres.
  
El treball presentat haurà de portar un títol per a la seua identificació i tindrà una extensió màxima de 2 pàgines DIN-A4, a doble espai, amb cos de lletra 12.
  
4. Presentació d'originals
  
Els treballs es lliuraran en sobre gran i tancat, sense firma ni senyal que especifique la seua procedència, tot figurant únicament en el seu exterior el títol de l'obra i la referència I Concurs de Redacció «En Família».
  
Les obres no tindran cap detall que puga permetre identificar el seu autor.
  
En el sobre tramés se n'haurà d'incloure original i una còpia.
  
Així mateix, s'entregarà dins d'este sobre un altre de mida menor en què constaran les dades reflectides en l'annex II de la present orde.
  
5. Termini de presentació
  
Començarà l'endemà de la seua publicació en el Diari Oficial de la Generalitat Valenciana, tot finalitzant el 30 d'octubre de 2004, i es podrà realitzar per correu o personalment en qualsevol de les tres seus de la Conselleria de Benestar Social, o en qualsevol dels llocs que amb caràcter general reconeix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
6. Resolució del concurs
  
D'acord amb la Resolució de 30 de gener de 2001, sobre delegació de l'exercici de competències en determinats òrgans de la conselleria, la competència per a resoldre la present convocatòria correspon a la directora general de la Família, Menor i Adopcions per delegació de la consellera de Benestar Social, amb el veredicte vinculant del jurat, una vegada examinats els treballs presentats.
  
El jurat serà nomenat i presidit per la directora general de la Família, Menor i Adopcions i estarà format a més de la presidenta, o persona en qui delegue, per quatre membres elegits entre persones de reconegut prestigi en el món cultural i social.
  
El jurat podrà proposar que es deixe desert qualsevol dels premis, i no podrà recaure en la mateixa persona més d'un premi.
  
La no-resolució en el termini de les sol·licituds produirà l'efecte desestimatori d'estes.
  
La participació en el concurs suposa la plena acceptació de les bases.
  
7. Categories i premis
  
S'estipulen quatre categories:
  
- Categoria A: Alumnes de 5é i 6é de Primària.
  
- Categoria B: Alumnes de 1r, 2n i 3r d'ESO.
  
- Categoria C: Alumnes de 4t d'ESO, 1r i 2n de Batxiller i Formació professional.
  
- Categoria D: Alumnes d'Educació Especial fins als 18 anys.
  
En cada categoria es concedirà un primer i un segon premis.
  
Les relacions premiades seran publicades i els seus autors podran acudir a un programa de ràdio on es comentarà el contingut dels textos.
  
Els centres a què pertanyen cadascun dels guardonats amb el primer premi de cadascuna de les quatres categories rebran un ordinador per a l'ús del centre educatiu.
  
El lliurament dels premis del I Concurs de Redacció «En Família» tindrà lloc en un acte públic que organitzarà la Direcció General de la Família, Menor i Adopcions, amb presència dels membres del jurat i els/les autors/es guardonats/es, així com representants dels centres als quals pertanyen els premiats.
  
8. Drets sobre les obres
  
Els treballs premiats seran cedits pels seus autors a la Direcció General de la Família, Menor i Adopcions, la qual es reserva el dret de divulgar-los o difondre'ls públicament i reproduir-los, sense que per això els autors, a qui se'ls reconeix la propietat de les seues obres, meriten cap dret.
  
9. Obligacions dels beneficiaris
  
Cedir l'obra mitjançant document escrit, a la Direcció General de la Família, Menor i Adopcions, tot autoritzant l'esmentada direcció general per temps il·limitat i en qualsevol àmbit territorial, per a l'exercici dels drets de reproducció i de distribució d'este.
  
ANNEX II
  
I Concurs de Redacció «En Família»
  
Núm. Registre (s'ha d'emplenar per l'administració)
  
Títol de l'obra:
  
Extensió:
  
Autor/a:
  
Adreça:
  
CP:
  
Població:
  
Tel.:
  
DNI:
  
Centre educatiu:
  
Tel.:
  
Professor o responsable:
  
Adreça:
  
CP: